Vårt første besøk til Milano ble en perfekt opplevelse, mye takket være leiligheten til Claudia og Bruno! Vi møtte aldri Bruno, men Claudia ventet i leiligheten ved ankomst og viste oss rundt. Leiligheten er koseligere enn bildene klarer å formidle. Det aller beste er patioen / uteplassen, hvor man kan sitte langt ut i de sene nattetimer og nyte stillheten og et glass vin. Om dagen hørte vi bare fuglekvitter og innimellom noen kirkeklokker. Til å ha en såpass sentral beliggenhet var det utrolig stille, både inne i leiligheten og ute på uteplassen.
Leiligheten har en PERFEKT beliggenhet i Milano sentrums koseligste del, Brera. Her er det koselige restauranter og butikker, og samtidig bare 7 minutters gange til La Scala og 10 minutter til Duomo de la Milano ( som er midten av sentrum).

Det var veldig enkelt og ikke minst hyggelig å kommunisere med Bruno og Claudia. De svarte raskt på meldinger, og var veldig fleksible ved utsjekk ved at de lot oss bli så lenge vi ønsket på avreisedagen ettersom de ikke hadde nye gjester før neste dag. Når vi skulle dra møtte Claudia oss i leiligheten.

En perfekt opplevelse i en koselig by med masse å by på. Dersom jeg noen gang skal tilbake til Milano kommer jeg gjerne tilbake til denne leiligheten! Tusen takk for oss :)